# Laura Kate Dale

Laura Kate Dale (Bournemouth, dècada del 1990) és periodista de videojocs, escriptora i activista britànica. És famosa per escriure sobre el col·lectiu transgènere i autista en relació amb els videojocs, i per les seues filtracions sobre la indústria dels videojocs. Molts temes seus aborden l'accessibilitat per a jugadors discapacitats i representació LGBTQ+.

## Biografia

Dale ha treballat en el lloc de jocs Destructoid. També fou editora de notícies del lloc de jocs Kotaku UK durant quasi dos anys, i d'ençà del 2019 es dedica a altres projectes. També ha escrit per a The Guardian.
És coneguda per les seues filtracions de videojocs, com l'existència d'Until Dawn: Rush of Blood el 2015 i PlayStation 4 Slim el 2016. També filtrà detalls sobre Nintendo Switch i Mario + Rabbids Kingdom Battle.
El 2015 la inclogueren en la llista 30 Under 30 de MCV. El mateix any fou finalista dels Games Media Awards 2015 Rising Star de MCV. El 2019 fou finalista dels MCV Women in Games Awards.

## Activisme

Col·laborà amb l'exfundador de Trans Rights Collective UK (dissolt el 2020), Felix Fern, per a organitzar una protesta de drets trans al Downing Street, a Londres, el 6 d'agost de 2021, instant el govern a implementar drets i igualtat per a les persones transgènere i no binàries al Regne Unit. Una llista d'oradors, inclosos destacats activistes trans com Fox Fisher, Roz Kaveney i Dale hi participaren. A més, també hi havia l'activista britànic de drets humans Peter Tatchell.

## Vida personal

Dale és casada amb la presentadora de podcasts Jane Magnet. Juntes copresenten el podcast Queer & Pleasant Strangers. La parella, entusiastes dels trens, es casà a l'agost de 2021 en un tren Avanti West Coast després de guanyar un concurs per a unes noces en tren. Havien planejat la unió abans, però l'ajornaren per la pandèmia de COVID-19 i pel requisit d'obtenir un Certificat de Reconeixement de Gènere per a poder casar-se com a dona.

## Referències

* 1 2 Fennimore. «Laura Kate Dale: 5 Fast Facts You Need to Know». Heavy.com, 07-08-2017. [Consulta: 1r agost 2019].
* ↑ Weiss. «There's a book about video game butts and we're not kidding in the slightest» (en anglés). SYFY WIRE, 19-10-2018. Arxivat de l'original el 2021-09-22. [Consulta: 1r agost 2019].
* ↑ Stevens. «An Upcoming Book Is All About Video Game Butts» (en anglés). IGN, 18-10-2018. [Consulta: l'1 agost 2019].
* ↑ LauraKBuzz. «Regarding Destructoid UK», 21-06-2016.
* ↑ Stanton. «Introducing Our New News Editor, Laura Kate Dale» (en anglés). Kotaku UK, 07-08-2017. [Consulta: l'1 agost 2019].
* ↑ Stanton. «Farewell to Our News Editor, Laura Kate Dale» (en anglés). Kotaku UK, 06-06-2019. [Consulta: l'1 agost 2019].
* ↑ «Laura Kate Dale | The Guardian». the Guardian.
* ↑ «Meet MCV's 30 Under 30 2015». MCVUK.
* ↑ «Games Media Awards 2015 Finalists: Rising Star». MCVUK.
* ↑ «Here's the shortlist for the MCV Women in Games Awards 2019». MCVUK.
* ↑ «How to Be a Better Trans Ally, According to People at a Trans Rights Protest» (en anglés). www.vice.com. [Consulta: 30 desembre 2021].
* ↑ «London trans rights protest condemns 'absolute shambles' of Tory government: 'This cannot go on'» (en anglés). PinkNews | Latest lesbian, gay, bi and trans news | LGBT+ news, 06-08-2021. [Consulta: 30 desembre 2021].
* ↑ Dale. «August 6th Trans Rights Protest Demands» (en anglés). LauraKBuzz.com, 18-07-2021. [Consulta: 30 desembre 2021].
* ↑ «LauraKBuzz». Laura K Buzz. [Consulta: 20 setembre 2021].
* ↑ «Train-loving couple get 'dream come true' wedding onboard London to Birmingham service». inews.co.uk, 11-08-2021.
* ↑ «A very moving service: Rail enthusiasts get married on train from London Euston». Sky News.